Чл. 7. Членуването в сдружението е доброволно. Членове могат да бъдат български физически и юридически лица и чуждестранни физически лица, чиято професионална дейност или интереси са свързани с развитието на педиатрията или с медицински специалности, свързани с педиатрията, както и други физически лица, юридически лица и граждански дружества, които споделят целите на сдружението и средствата за тяхното постигане и приемат устава на сдружението.